b'\n_START_ARTICLE_\nNM i friidrett 1909\n_START_PARAGRAPH_\nNorgesmesterskapet i friidrett 1909 ble arrangert i Trondhjem fra 14. til 15. august. _NEWLINE_Arrang\xc3\xb8r var Trondhjems Turnforenings IL. Mesterskapet hadde bare 23 deltakere, hvorav 12 fra Tr\xc3\xb8ndelag, 7 fra Kristiania, 1 fra Stavanger, Aalesund, Notodden og Hamar. Kun menn deltok. L\xc3\xb8rdag 14. var regntung og banen stod delvis under vann, mens det skinte opp p\xc3\xa5 dag 2, og banen t\xc3\xb8rket delvis opp._NEWLINE_Kongepokalvinner ble Oscar Guttormsen fra IF \xc3\x98rnulf. Han vant 110 m hekk, lengde og h\xc3\xb8yde. Han ble dermed den f\xc3\xb8rste til \xc3\xa5 vinne pokalen to ganger etter at regelen om at den bare kunne tildeles samme person en gang ble opphevet til NM 1909. Reg._NEWLINE_Arne Halse vant spydkast med 90,86 meter, fordelt p\xc3\xa5 kast 48,175 m med h\xc3\xb8yre h\xc3\xa5nd, og 42,685 med venstre h\xc3\xa5nd. Venstreh\xc3\xa5ndskastet ble omtalt som verdensrekord, og godkjent som ny norsk rekord for kast med svakeste h\xc3\xa5nd.'